ประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการซื้อใบยาแห้งและการทำบัญชีของใบยาพันธ์ยาสูบเวอร์ยิเนียเพื่อการส่งออก อาศัยอำนาจตามความในมาตรา ๒๕ วรรคสองแห่งพระราชบัญญัติยาสูบ พ.ศ. ๒๕๐๙ อธิบดีกรมสรรพสามิตกำหนดหลักเกณฑ์ และวิธีการไว้ ดังต่อไปนี้ข้อ ๑ประกาศนี้ให้ใช้บังคับแก่ผู้ประสงค์จะทำการซื้อใบยาแห้งพันธ์ยาสูบเวอร์ยิเนียเพื่อการส่งออกข้อ ๒ผู้ประสงค์จะทำการซื้อใบยาแห้งพันธุ์ยาสูบเวอร์ยิเนียเพื่อการส่งออกต้องเป็นผู้ที่อยู่ในหลักเกณฑ์ข้อใดข้อหนึ่งดังต่อไปนี้(๑) เป็นโรงอุตสาหกรรมยาสูบของรัฐ(๒) บริษัทจำกัดมีวัตถุประสงค์ในการค้าใบยาซึ่งได้จดทะเบียนมีจำนวนหุ้มรวมหุ้นที่ชำระแล้วไม่ต่ำกว่า ๒ ล้านบาทและผู้ถือหุ้นต้องเป็นคนไทยไม่น้อยกว่าร้อยละ ๕๐ ของจำนวนหุ้นทั้งหมด(๓) บริษัทจำกัดที่ได้รับอนุญาตให้ทำการอบใบยาอยู่แล้ว(๔) บริษัทจำกัดที่ได้รวมกลุ่มก่อตั้งขึ้นโดยผู้ได้รับอนุญาตให้ทำการบ่มใบยาอยู่แล้ว(๕) บริษัทจำกัดที่ได้รับอนุญาตให้ผูกขาดการซื้อใบยา(๖) สหกรณ์ที่มีวัตถุประสงค์เกี่ยวกับการผลิต การค้าใบยาข้อ ๓ ให้ผู้ประสงค์จะทำการซื้อใบยาแห้งพันธุ์ยาสูบเวอร์ยิเนียเพื่อการส่งออกยื่นคำขอต่อสรรพสามิตจังหวัดท้องที่ที่ตั้งสำนักงานของผู้ยื่นคำขอถ้าอยู่ในกรุงเทพมหานครให้ยื่นต่อกรมสรรพสามิตพร้อมด้วยหลักฐาน ดังต่อไปนี้(๑) คำขออนุญาตซื้อใบยาแห้งตามแบบที่กรมสรรพสามิตกำหนด(๒) บัญชีรายชื่อผู้บ่มใบยาหรือผู้ขายใบยาแห้งตามแบบที่กรมสรรพสามิตกำหนด(๓) หนังสือสัญญาซื้อขายใบยาพันธุ์ยาสูบเวอร์ยินเนียกับผู้บ่มใบยาหรือผู้ขายใบยาแห้งตามแบบที่กรมสรรพสามิตกำหนดข้อ ๔การยื่นคำขออนุญาตซื้อใบยาแห้งและหลักฐานต่าง ๆ ตามข้อ ๓ ให้ยื่นภายในวันที่๑ กันยายน ของปีที่ทำการเพาะปลูกต้นยาสูบข้อ ๕ให้สรรพสามิตจังหวัดท้องที่ พิจารณาคำขอและเอกสารตามข้อ ๓ และให้ส่งแบบคำขออนุญาตซื้อใบยาแห้งพร้อมทั้งเสนอความเห็นให้สรรพสามิตภาคร่วมพิจารณา แล้วแจ้งผลให้กรมสรรพสามิตทราบภายใน๒๐ วัน นับแต่วันที่จังหวัดได้รับการยื่นคำขอตามข้อ ๓ พร้อมด้วยหลักฐานต่าง ๆ ของผู้ยื่นคำขอข้อ ๖เมื่อกรมสรรพสามิตพิจารณาเห็นสมควรอนุญาต จะได้ออกใบอนุญาตตามแบบที่กรมสรรพสามิตกำหนดต่อไปข้อ ๗ผู้ได้รับใบอนุญาตให้ซื้อใบยาแห้ง ต้องปฏิบัติตามเงื่อนไข ดังต่อไปนี้(๑) ต้องไม่ทำให้เกิดเสียชื่อเสียงแก่การค้าใบยาแห้งด้วยประการใดๆ (๒) ต้องดำเนินกิจการค้าใบยาให้ได้ผลดี(๓) ต้องเป็นผู้ส่งเสริมการผลิตใบยาสูบ(๔) ต้องทำงบเดือนใบยาแห้งตามแบบที่กรมสรรพสามิตกำหนดสำหรับผู้ที่ได้ใบอนุญาตเก็บไว้ ๑ ฉบับ ส่งเจ้าพนักงาน ๒ ฉบับ ภายในวันที่ ๗ของเดือนถัดไป(๕) ผู้ได้รับใบอนุญาตให้ซื้อใบยาแห้ง ผู้ใดไม่สามารถรับซื้อใบยาแห้งได้ด้วยตนเองจะให้ผู้อื่นรับซื้อแทน ต้องมีหนังสือมอบอำนาจไว้เป็นหลักฐานและแจ้งให้เจ้าพนักงานทราบ(๖) ผู้ได้รับใบอนุญาตให้ซื้อใบยาแห้ง จะต้องรับซื้อใบยาแห้งภายในกำหนดระยะเวลาที่กรมสรรพสามิตประกาศให้ใช้ปฏิบัติในปีนั้นๆ(๗) ในการซื้อใบยาแห้งผู้ได้รับใบอนุญาตต้องซื้อใบยาแห้งจากผู้บ่มใบยาหรือผู้ขายใบยาแห้ง ตามบัญชีรายชื่อและปริมาณใบยาแห้งที่กำหนดไว้ตามข้อ๓ (๒) และ (๓) โดยต้องซื้อให้ได้ตามสัดส่วนของปริมาณใบยาในแต่ละเดือนตามประกาศกำหนดระยะเวลาการรับซื้อใบยาแห้งเป็นอย่างต่ำ(๘) หากในปีใดผู้ได้รับใบอนุญาตซื้อใบยาแห้งซื้อต่ำกว่าปริมาณที่แจ้งไว้ในปีถัดไปกรมสรรพสามิตอาจกำหนดปริมาณที่จะให้ซื้อได้ไม่เกินปริมาณที่ได้ซื้อจริงของปีที่แล้วหรือไม่พิจารณาอนุญาตให้เป็นผู้รับซื้อใบยาแห้งก็ได้(๙) ต้องใช้เครื่องชั่งที่ถูกต้องตามกฎหมายในการซื้อขายและต้องดูแลให้เครื่องชั่งเที่ยงตรงอยู่ตลอดเวลา(๑๐) ต้องชำระค่าใบยาแห้งที่ตนรับซื้อให้เสร็จในวันนั้น(๑๑) ต้องมีหรือจัดให้ตัวแทน มีสำนักงานและพนักงานประจำในเวลาทำการและต้องให้ความร่วมมือและอำนวยความสะดวกแก้เจ้าพนักงานซึ่งปฏิบัติการตามหน้าที่ข้อ ๘ในปีที่ประกาศฉบับนี้ใช้บังคับ ถ้าผู้ขออนุญาตซื้อใบยาแห้งรายใดไม่สามารถยื่นเอกสารหรือหลักฐานต่างๆ ที่กำหนดไว้ในข้อ ๓ ได้ทันตามกำหนดเวลาให้ผู้ขออนุญาตรายนั้นยื่นเอกสารหรือหลักฐานดังกล่าวได้ภายใน ๓๐ วัน นับแต่วันที่ประกาศนี้ใช้บังคับข้อ ๙[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๖ เมษายน พ.ศ. ๒๕๔๒เรณูรื่นกลิ่นรองอธิบดี รักษาราชการแทนอธิบดีกรมสรรพสามิตอาภรณ์/พิมพ์๒๔ ธันวาคม๒๕๔๔ศิรวัชร์/ปรับปรุง๒๓ มกราคม๒๕๖๒[๑]ราชกิจจานุเบกษา เล่ม ๑๑๖/ตอนที่ ๔๐ ง/หน้า ๓๗/๒๐ พฤษภาคม ๒๕๔๒